Mehmeti startet fotballkarrieren i Trosvik IF. Han skiftet etter hvert klubb til Fredrikstad, der han ble tatt opp i A-stallen, som hadde Anders Grönhagen som trener. Etter kort tid skiftet Mehmeti klubb på nytt; i sin nye klubb Kvik Halden FK ble han kaptein kort tid etter ankomsten. Han ble tildelt Halden Arbeiderblads pris Sølvballen i 2009, 2011 og 2018. Prisen deles ut til den spilleren som avisen mener er Haldens beste fotballspiller hver sesong.